Betjente vækkede alle og lagde dem i strips i autonom højborg tidligt torsdag morgen, fortæller venner til anholdte

Ved du noget, så kontakt os. Sms/mms til 1224 (koster alm. takst), eller send mail til 1224@eb.dk.

En ung pige sidder med tårer i øjnene foran kollektivet Bumzen i Baldersgade på Nørrebro.

Hendes kæreste er en af de 28 personer, som torsdag morgen er blevet anholdt efter Nørrebro-optøjer i weekenden.

Den unge kvinde, som ikke ønsker sit navn frem, fortæller, at politiet klokken 5.30 stormede kollektivet, som er kendt som en højborg for autonome.

- Det er helt grotesk. De har taget alle beboere med, fortæller den rystede pige, som er i begyndelsen af 20'erne og efter eget udsagn kun overnattede på kollektivet.

Hun tilføjer, at politistyrken væltede ind, vækkede alle og lagde folk i strips. Senere blev nogle lagt i håndjern, før beboerne ifølge den unge kvinde blev taget med på Station Bellahøj.

- Jeg skulle have været i gymnasiet i dag, og nu nåede jeg det ikke, fortæller en anden ung pige, før samtlige af de tilstedeværende udenfor kollektivet klapper kollektivt i og nægter at udtale sig om morgenens drama. Autonome anholdt efter Nørrebro-optøjer

Autonome anholdt efter Nørrebro-optøjer

De unge, der befinder sig udenfor kollektivet, givet udtryk for stor frustration og uretfærdighed.

- De har bare splittet det hele ad, siger en forbipasserende til Ekstra Bladets udsendte.

Imens myldrer det indenfor med politiet, som gennemgår de unges værelser, rapporterer Ekstra Bladets udsendte om den igangværende aktion på Nørrebro.

Ransagningen er blot en af flere, der er i gang lige nu flere steder i københavnsområdet. Betjente er hele morgenen slået til mod flere adresser i København i Valby, Indre By, Nordvest og Nørrebro for at finde personer, der har var 'involveret i urolighederne på Nørrebro søndag', hvor der blandt andet blev kastet 'et sjældent set antal' molotovcocktails mod politiet.

Morgenens ransagninger har ifølge Københavns Politi ført til 28 anholdelser – 9 kvinder og 19 mænd.

Derudover har man beslaglagt kasteskyts i form af brosten, hampplanter og slagvåben under ransagningsaktionen, som stadig er i gang.

To af de anholdte bliver senere i dag fremstillet i Dommervagten - sigtet for hærværk og grov forstyrrelse af ro og orden på offentligt sted. 15 anholdte er blevet kørt på Station Bellahøj til yderligere afhøring, mens de øvrige anholdte forventes løsladt hurtigt efter aktionen.

Et stykke af Baldersgade, hvor kollektivet ligger, er afspærret.

Ved du noget, så kontakt os. Sms/mms til 1224 (koster alm. takst), eller send mail til 1224@eb.dk.

Politiets efterforskning har indtil videre vist, at flere personer der var tilstede natten til søndag 8. august 2015 ved Reclaim the Streets urolighederne tidligt mandag den 9. august 2015 også har forøvet groft hærværk mod et pengeinstitut på Østerbro. Politiets aktion har derfor også været rettet mod dette.

Autonome håner Pind: Fuck dig, vi kaster brandbomber igen

Ved du noget, så kontakt os. Sms/mms til 1224 (koster alm. takst), eller send mail til 1224@eb.dk.